บลจ.บัวหลวงเปิดขาย2กองทุนเกาหลีวันนี้
บลจ.บัวหลวง เสนอขายกองทุนใหม่ ลงทุนในตราสารหนี้และเงินฝากต่างประเทศ เช่น พันธบัตรภาครัฐของเกาหลีใต้
21 ก.ค. 2553

บลจ.บัวหลวง เสนอขายกองทุนใหม่ ลงทุนในตราสารหนี้และเงินฝากต่างประเทศ เช่น พันธบัตรภาครัฐของเกาหลีใต้ 
รายงานข่าวจากบริษัทหลักทรัพย์จัดการกองทุน (บลจ.บัวหลวง) เสนอขายกองทุนรวมบัวหลวงธนสารพลัส 28/10 และบัวหลวงธนสารพลัส 29/10 ระหว่างวันที่ 21 – 27 ก.ค. 53 นี้ ลงทุนในตราสารหนี้และเงินฝากต่างประเทศ เช่น พันธบัตรภาครัฐของเกาหลีใต้ เป็นต้น
กองทุนรวมบัวหลวงธนสารพลัส 28/10 (BP28/10) อายุประมาณ 12 เดือน ขนาดโครงการ 2,000 ล้านบาท กอง ทุนรวมบัวหลวงธนสารพลัส 29/10 (BP29/10) อายุประมาณ 16 เดือน ขนาดโครงการ 2,000 ล้านบาท โดยกองทุนจะลงทุนในตราสาร หนี้ที่เสนอขายในต่างประเทศและเงินฝากในต่างประเทศ รวมกันไม่น้อยกว่า 80% ของมูลค่าทรัพย์สินสุทธิของกองทุน เช่น พันธบัตรภาครัฐของเกาหลีใต้ เป็นต้น
ทั้งนี้ กองทุนดังกล่าวเหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน